paragraph_text: Pokémon FireRed i LeafGreen inačice još su jednom smještene u izmišljenoj regiji Kanto, prateći napredak središnjeg lika, Reda i Green, u njegovom ili njenom naumu da postane majstor ili majstorica Pokémon borbi. Dvije su igre neovisne jedna o drugoj, no održavaju gotovo jednak zaplet te, iako se mogu igrati zasebno, igrač je primoran vršiti razmjenu među njima kako bi mogao u potpunosti ispuniti Pokédex.